*****

ΚΑΝΟΝΙΣΜΟΣ (ΕΟΚ) αριθ. 1737/90 ΤΗΣ ΕΠΙΤΡΟΠΗΣ

της 26ης Ιουνίου 1990

για την τροποποίηση του κανονισμού (ΕΟΚ) αριθ. 109/80 περί εφαρμογής του χαμηλότερου συντελεστή επιστροφής κατά την εξαγωγή ορισμένων προϊόντων των αυγών και του κρέατος πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΟΚ) αριθ. 1235/89 (2), και ιδίως το άρθρο 9 παράγραφος 3,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 1235/89, και ιδίως το άρθρο 9 παράγραφος 3,

τον κανονισμό (ΕΟΚ) αριθ. 2774/75 του Συμβουλίου της 29ης Οκτωβρίου 1975 για τον καθορισμό, στον τομέα των αυγών, των γενικών κανόνων σχετικά με τη χορήγηση επιστροφών κατά την εξαγωγή και τα κριτήρια καθορισμού του ποσού τους (4), και ιδίως το άρθρο 7 παράγραφος 2,

τον κανονισμό (ΕΟΚ) αριθ. 2779/75 του Συμβουλίου της 29ης Οκτωβρίου 1975 για τον καθορισμό, στον τομέα του κρέατος πουλερικών, των γενικών κανόνων σχετικά με τη χορήγηση επιστροφών κατά την εξαγωγή και τα κριτήρια καθορισμού του ποσού τους (5), και ιδίως το άρθρο 7 παράγραφος 2,

Εκτιμώντας:

ότι ο κανονισμός (ΕΟΚ) αριθ. 109/80 της Επιτροπής (6) αναφέρει τις κλάσεις ή διακρίσεις των προϊόντων για τα οποία ο μη καθορισμός μιας επιστροφής κατά την εξαγωγή προς τις Ηνωμένες Πολιτείες της Αμερικής δεν λαμβάνεται υπόψη σε ορισμένες περιπτώσεις·

ότι, λαμβανομένων υπόψη των σημερινών συνθηκών στη Λαϊκή Δημοκρατία της Γερμανίας και των επιπτώσεών τους επί της καταστάσεως των αγορών, είναι σκόπιμο να μην καθοριστεί επιστροφή για τ' αυγά και τα πουλερικά που εξάγονται προς τον προορισμό αυτό· ότι δεν πρέπει να ληφθεί υπόψη αυτός ο μη καθορισμός επιστροφής για τον καθορισμό του χαμηλότερου ποσού της χορηγούμενης επιστροφής·

ότι πρέπει να προστεθούν στα προϊόντα του κανονισμού (ΕΟΚ) αριθ. 109/80 αυτά τα προϊόντα που υπάγονται στον κωδικό ΣΟ 1602 39 11 για τα οποία δεν έχει καθοριστεί επιστροφή προς τις Ηνωμένες Πολιτείες της Αμερικής και προς τη Λαϊκή Δημοκρατία της Γερμανίας·

ότι το άρθρο 11 παράγραφος 2 του κανονισμού (ΕΟΚ) αριθ. 192/75 της Επιτροπής (7) αντικαταστάθηκε από το άρθρο 20 παράγραφος 2 του κανονισμού (ΕΟΚ) αριθ. 3665/87 της Επιτροπής (8)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 109/80 αντικαθίσταται από το ακόλουθο κείμενο:

«Άρθρο 1

Ο μη καθορισμός επιστροφής για τα προϊόντα που υπάγονται στους κωδικούς ΣΟ 0105 11, 0105 19 και 0207 (με εξαίρεση τους κωδικούς ΣΟ 0207 31, 0207 39 90 και 0207 50), 0407, 0408 και 1602 39 11 και εξάγονται προς τις Ηνωμένες Πολιτείες της Αμερικής και τη Λαϊκή Δημοκρατία της Γερμανίας, δεν λαμβάνεται υπόψη:

- όσον αφορά τον καθορισμό του χαμηλότερου συντελεστή επιστροφής κατά την έννοια του άρθρου 20 παράγραφος 2 του κανονισμού (ΕΟΚ) αριθ. 3665/87 της Επιτροπής (*),

- όσον αφορά το άρθρο 4 παράγραφος 7 και το άρθρο 5 παράγραφος 3 του κανονισμού (ΕΟΚ) αριθ. 565/80 του Συμβουλίου (**).

(*) ΕΕ αριθ. L 351 της 14. 12. 1987, σ. 1.

(**) ΕΕ αριθ. L 62 της 7. 3. 1980, σ. 65.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Ιουνίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 282 της 1. 11. 1975, σ. 49.

(2) ΕΕ αριθ. L 128 της 11. 5. 1989, σ. 29.

(3) ΕΕ αριθ. L 282 της 1. 11. 1975, σ. 77.

(4) ΕΕ αριθ. L 282 της 1. 11. 1975, σ. 68.

(5) ΕΕ αριθ. L 282 της 1. 11. 1975, σ. 90.

(6) ΕΕ αριθ. L 14 της 19. 1. 1980, σ. 30.

(7) ΕΕ αριθ. L 25 της 31. 1. 1975, σ. 1.

(8) ΕΕ αριθ. L 351 της 14. 12. 1987, σ. 1.